Stesen MRT Phileo Damansara

Stesen MRT Phileo Damansara ialah stesen transit aliran massa (MRT) di utara Petaling Jaya, Kuala Lumpur, Malaysia . Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena pusat komersial Phileo Damansara yang terletak berhampiran stesen. Stesen ini dibuka pada 16 Disember 2016 di bawah pembukaan Fasa 1 laluan ini. Semasa pembinaan, stesen ini dikenali sebagai Seksyen 16. Ciri-ciri stesen Lokasi Stesen ini terletak di sepanjang Lebuhraya Sprint Lebuhraya Sprint berhampiran Persimpangan Seksyen 16. Di sebelah tenggara stesen adalah pusat komersial Phileo Damansara (SIBKL, Menara CP, Menara STAR, Hotel Eastin Kuala Lumpur) manakala di sebelah utara stesen adalah Kelab Golf Perkhidmatan Awam. Juga terletak berhampiran stesen adalah kawasan perumahan Seksyen 16 Petaling Jaya dan pangsapuri mewah Astana Damansara. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai satu platform tengah di atas ruang legar untuk perkhidmatan Laluan Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah bangunan parkir kereta bertingkat yang menempatkan 516 petak parkir kereta dan 178 petak parkir motosikal. Perkhidmatan bas Bas RapidKL laluan T786, T815 dan T816 berkhidmat di stesen ini. Pintu stesen Terdapat dua pintu masuk dan keluar stesen di Stesen MRT Phileo Damansara. Masing-masing terletak di lokasi yang berbeza dan Perkhidmatan bas pengantara hanya beroperasi di Pintu A bertempatkan di Jalan 16/11. Kedudukan Pintu A stesen terletak di selatan stesen berdekatan dengan Pusat Dagangan Phileo Damansara 1 manakala kedudukan Pintu B stesen terletak di utara stesen berdekatan dengan Lebuhraya Sprint Lebuhraya Sprint dan kawasan meletakkan kenderaan bertingkat. Perkhidmatan & Ketersambungan Perkhidmatan Phileo Damansara berada di antara stesen Pusat Bandar Damansara dan TTDI di Laluan Kajang. Pada masa hadapan, Bukit Kiara akan menjadi stesen bersebelahan baharu menggantikan Pusat Bandar Damansara. Kekerapan ketibaan kereta api biasanya setiap 8 minit, tetapi mungkin berbeza antara 4 dan 10 minit. Kertersambungan Ketika perkhidmatan MRT Laluan Kajang mula beroperasi, dua perkhidmatan bas pengantara juga mula beroperasi, menghubungkan stesen Phileo Damansara dengan beberapa kawasan perumahan di bahagian utara Petaling Jaya (selatan dan barat stesen) dan Universiti Malaya. Bas pengantara ini beroperasi dari pintu masuk A. Kekerapan bas ini berbeza dari semasa ke semasa, tetapi secara purata setiap 15 hingga 20 minit. Galeri Rujukan